
4. sz. melléklet

Üzemeltetési Terv

A közfeladat-ellátási tevékenység 2026. évi Éves Közfeladat-ellátási Szerződésének 1. sz. mellékletében szerepelnek az Ingatlanokhoz kapcsolódó, aktuális, konkrét közfeladatok (I.), és az Ingatlanok megjelölését tartalmazó Vagyonelemek (II.) között az ingatlanok paraméterei.

Az Üzemeltetési Tervben, mely a 2026. évi Éves Közfeladat-ellátási Szerződésének 4. sz. melléklete, az ingatlanonként meghatározott feladatokhoz a tervezett költségek mellett megkülönböztetésre kerülnek az átalánydíjas, illetve a tételes elszámolással érintett sorok.

A Társaságnál az Ingatlanokat - a feladatmegosztás érdekében - csoportokra osztottuk.

1.)	Üzemeltetésre és/vagy bérbeadásra átvett ingatlanok
	Az ingatlanok csoportosítása:
	·	Lakáscélú üzemeltetett ingatlanok 
	·	Nem lakáscélú üzemeltetett és bérbe adható ingatlanok
	·	Nem lakáscélú csak üzemeltetett ingatlanok

A 2026. évre tervezett összesített üzemeltetési költségeket ingatlancsoportonként és költségnemenként a 2. sz. melléklet tartalmazza. 

A költségek tervezésénél figyelembe kell venni a várható üzemeltetési feladatokat.

Egyes ingatlanok esetében a várható normál hibaelhárítási, javítási munkákon kívül állagmegóvó, állagjavító karbantartási munkák, illetve havária elhárítására szolgáló feladatok is betervezésre kerülnek. A tervezett munkák műszaki tartalmát az Éves Szerződés 1. számú mellékletének táblázatai tartalmazzák, a tervezett munkák becsült költségeit ingatlanonként a tervezett költségek között az Éves Szerződés 4. számú mellékletének táblázatai tartalmazzák. 


2.) 	Saját kivitelezésben végzett karbantartási és javítási közvetlen költségek elszámolása

A tényleges közvetlen költségek meghatározásánál figyelembe vesszük a:
· személyi jellegű (bér, járulékok, pótlékok stb.) közvetlen költségeket,
· tényleges anyagköltséget.

A személyi jellegű közvetlen költség tartalmazza a munkák előkészítő feladatait, a kiszállási, anyagvásárlási és a tényleges munkában töltött időt, illetve a fizikai adminisztráció személyi jellegű költségeit is.


